Dundagas pagasts

**Dundagas pagasts** () ir viens no Talsu novada pagastiem un ir lielākais pagasts valstī. Robežojas ar sava novada Kolkas, Rojas, Īves, Lubes un Valdgales pagastiem un Ventspils novada Ances un Puzes pagastu. Pagasta centrs ir Dundaga.

## Daba
### Hidrogrāfija
#### Upes
Alakste, Bažvalks, Krauķvalks, Krojvalks, Mazupe, Peļvalks, Pesteļvalks, Purlejas valks, Pursilupīte, Ragavvalks, Rākstupīte, Spārnvalks, Štēburgupe, Vēžvalks, Vīgriežupīte, Zāģupe, Zoķupe, Zvejniekvalks, Zvērtupe.

## Vēsture
thumb|200px|left|Dundagas pils un baznīca no putna lidojuma.
Līdz 13. gadsimtam Dundagas apvidus atradās līvu apdzīvotās Vanemas zemē. Līdz 1819. gada Krievijas impērijas veiktajai administratīvajai reformai pagasta teritorija ietilpa Dundagas draudzes novadā, bet pēc tās - Ventspils apriņķī, kurā 1866. gada reformas laikā izveidoja Dundagas pagastu.

20. gadsimta sākumā Dundagas muiža, kuras teritorijā izveidojās Dundagas pagasts, bija lielākā Baltijā (102 400 ha). Pēc 1920. gada agrārās reformas Ventspils apriņķa Dundagas muižu ar Āžu, Ģibkas, Ģibzdes, Kaļķu, Kolkas, Ķurbes, Laukmuižas, Slīteres, Sūdes, Valpenes pusmuižām un Dundagas mācītājmuižu atsavināja un sadalīja 964 vienībās 11 799 ha kopplatībā. 

1945. gadā pagastā izveidoja Dundagas, Ģibzdes, Kaļķu, Kolkas, Mazirbenieku, Nevejas, Plintiņu un Vīdales ciema padomes. 1949. gadā Dundagas pagastu un Ventspils apriņķi likvidēja un Dundagas ciema padomi iekļāva Dundagas rajonā. Dundagas miests 1950. gadā ieguva pilsētciemata statusu. 

Dundagas ciemu 1954. gadā pievienoja Ģibzdes ciemam, kuru savukārt 1956. gadā pārveidoja par Dundagas pilsētciemata lauku teritoriju, kuru 1956. gadā pēc Dundagas rajona likvidācijas iekļāva Talsu rajonā. 1971. gadā Kaļķu, Nevejas un Vīdales ciemus un 1975. gadā daļu Kolkas ciema pievienoja Dundagas lauku teritorijai. 

1990. gada reformā Dundaga no pilsētciemata kļuva par ciemu un kopā ar pakļauto lauku teritoriju tika pārdēvēta par Talsu rajona Dundagas pagastu, atdaloties Kolkas pagastam. 2009. gadā, Dundagas pagastu apvienojot ar Kolkas pagastu, tika izveidots Dundagas novads. 2021. gada Dundagas novadu iekļāva Talsu novadā kā Dundagas pagastu.

### Pieminekļi
* Dundagas pils
* Dundagas luterāņu baznīca
* Dundagas mācītājmuižas dzīvojamā ēka un parks
* Puiša kalns - pilskalns
* Pāces Elku kalns - kulta vieta
* Pāces pilskalns (Pāce; Pāces dzirnavu dīķa salā )
* Kalna dārzs - pilskalns (Dundagas ezera pussalā pie pils )
* Dundagas viduslaiku pils
* Dundagas pilskalns
* Kubeles (Kubalu) skola
### Nozīmīgi objekti
* Slīteres bāka
* Mēra akmeņi
* Dundagas pacēlums

## Iedzīvotāji
### Iedzīvotāju skaita izmaiņas
Kopā ar Kolkas pagastu

### Nacionālais sastāvs

### Ievērojamas personības
* Matīss Štobe (1742—1817), pedagogs un literāts
* Fricis Adamovičs, arī Frīdrihs Adamovičs (1863—1933), latviešu skolotājs, tulkotājs un dzejnieks. Latvijas Ģeogrāfijas biedrības priekšsēdis (1927-1928).
* Ludvigs Ernests Adamovičs (1884—1943), luterāņu mācītājs, Latvijas Republikas izglītības ministrs
* Kārlis Karlsons (1886—1919), latviešu revolucionārs
* Arvīds Blūmentāls (1925—2006), latviešu izcelsmes krokodilu mednieks, raktuvju strādnieks, stāstnieks, dēkainis
* Dzidra Ritenberga (1928—2003), aktrise un režisore

## Saimniecība
### Transports
Vienreiz dienā no Rīgas uz Kolku un atpakaļ caur Dundagu un Vīdali kursē autobuss, ir arī viens reiss Dundaga-Rīga (bet ne pretējā virzienā) un divi reisi Dundaga-Mazirbe-Kolka un atpakaļ darbdienās, kā arī no Talsiem pa vienam reisam dienā un atpakaļ līdz Kolkai caur Vīdali un līdz Vīdalei un 4 reisi uz Talsiem. Pastāv vietējā autobusu satiksme no Dundagas pa pagastu ar apmēram 10 reisiem darbdienās. 

## Izglītība un kultūra
Pagasta centrā atrodas Dundagas vidusskola, Dundagas Mākslas un mūzikas skola, bērnudārzs «Kurzemīte», kā arī Dundagas Kultūras pils. Dundagā, Kaļķos un Vīdalē darbojas publiskās bibliotēkas.

Galvenie tūrisma objekti ir Slīteres Nacionālais parks un Dundagas pils.

## Atsauces

## Ārējās saites
* Dundagas Kalna dārzs
* Pāces pilskalns